tartuNLP/wikipedia-smugri-20251201 huggingface dataset:
Scînteia

Scînteia (”Kipinä”) oli Bukarestissa vuosina 1931–1940 ja 1944–1989 ilmestynyt Romanian kommunistisen puolueen pää-äänenkannattaja.
"Scînteia" perustettiin Romanian kommunistisen puolueen keskuskomitean maanalaiseksi äänenkannattajaksi elokuussa 1931. Se lakkasi vuonna 1940 ja alkoi ilmestyä uudelleen laillisesti syyskuussa 1944. "Scînteia" oli kommunistisen Romanian tärkein sanomalehti. Sen rinnalla ilmestyi kommunistisen nuorisoliiton keskuskomitean äänenkannattaja "Scînteia Tineretului" vuosina 1944–1989.
"Scînteiasta" kehittyi kommunistien (1948) ja Gheorghe Gheorghiu-Dejin valtaannousun (1952) myötä neuvostomallinen puoluelehti, jonka tehtävänä oli valistaa lukijoitaan. Sen päätoimittajina työskentelivät Miron Constantinescu (1944–1947), Sorin Toma (1947–1960), Theodor Marinescu (1960–1965), Dumitru Popescu (1965–1968), Alexandru Ionescu (1968–1978), Constantin Mitea (1978–1981), Ion Cumpănaşu (1981–1984) ja Ion Mitran (1985–1989).
Lehti toimitettiin ja painettiin Bukarestissa sijainneessa suureellisessa lehdistötalossa Casa Scînteiissa. Sen painos oli 1960-luvulla noin 900 000 kappaletta. "Scînteian" ensimmäisen numeron ilmestymistä 15. elokuuta juhlittiin vuodesta 1961 lähtien Romanian lehdistön päivänä.
Lehden levikki nousi 1980-luvun alussa yli 1 800 000 kappaleen. Vuonna 1984 se oli 1 360 000, josta 3 000 painettiin kommunistipuolueen keskuskomiteaa varten erinomaiselle ja 40 000 etupäässä vientiä varten hyvälle paperille. Muu osa painoksesta painettiin talouspulan takia erittäin huonolaatuiselle paperille.
"Scînteia" keskittyi 1980-luvulla pönkittämään Nicolae Ceaușescun henkilökulttia ja kertomaan keinotekoiseen tapaan Romanian kaikinpuolisesta kukoistuksesta ja kansainvälisestä arvostuksesta. Lehdistötalo vallattiin Romanian vallankumouksessa joulukuussa 1989, ja "Scînteian" tilalle perustettiin uusi lehti "Adevărul".
Estêvão

Estêvão Willian Almeida de Oliveira Gonçalves, yleensä vain Estêvão (s. 24. huhtikuuta 2007 Franca, São Paulo) on brasilialainen jalkapalloilija. Hän edustaa Englannin Valioliigassa pelaavaa Chelseaa ja on pelipaikaltaan laitahyökkääjä.
Seurajoukkueura.
Estêvão aloitti uransa Cruzeiron junioriakatemiassa, josta hän siirtyi vuonna 2021 Palmeirasin junioreihin. Ensiesiintymisensä Palmeirasin edustusjoukkueessa hän teki 6. joulukuuta 2023 Brasilian Série A:n kauden päätösottelussa Cruzeiroa vastaan, jossa hän tuli vaihdosta kentälle ottelun 78. minuutilla. Ottelu päättyi 1–1-tasapeliin ja sinetöi Palmeirasin pääsarjamestaruuden. Huhtikuussa 2024 Estêvão oli voittamassa myös Campeonato Paulistaa. Kaudella 2024 Estêvão nousi Palmeirasissa avainpelaajaksi ja pelasi Brasilian Série A:ssa 31 ottelua, joissa hän teki 13 ja syötti yhdeksän maalia. Copa Libertadoresissa hän pelasi seitsemän ottelua ja teki maalin alkulohko-ottelussa uruguaylaisseura Liverpoolia vastaan.
Kesäkuussa 2024 englantilaisseura Chelsea ilmoitti tehneensä Estêvãon kanssa seitsenvuotisen sopimuksen, joka astuisi voimaan kesällä 2025. Chelsea maksoi hänestä 34 miljoonan euron siirtokorvauksen. Kaudella 2025 Estêvão ehti pelata Palmeirasissa 11 Brasilian Série A:n ottelua, joissa hän antoi kolme maalisyöttöä. Copa Libertadoresissa hän pelasi viisi ottelua ja teki niissä neljä maalia. Hän edusti Palmeirasia myös seurajoukkueiden MM-kilpailuissa 2025, joissa hän pelasi viisi ottelua ja teki maalin tappiollisessa puolivälieräottelussa tulevaa seuraansa Chelseaa vastaan.
Estêvão liittyi Chelsean vahvuuteen elokuun alussa 2025. Ensiesiintymisensä Chelseassa hän teki 17. elokuuta 2025 valioliigaottelussa Crystal Palacea vastaan, jossa hän tuli vaihdosta kentälle Jamie Gittensin tilalle ottelun 54. minuutilla. Estêvão teki 4. lokakuuta 2025 Valioliigan ottelussa Liverpoolia vastaan Chelsean 2–1-voittomaalin ottelun lisäajalla. Maali oli hänen ensimmäisensä Chelsean pelaajana.
Maajoukkueura.
Estêvão edusti Brasiliaa alle 17-vuotiaiden MM-kilpailuissa 2023, joissa hän pelasi kaikki Brasilian viisi ottelua ja teki niissä kolme maalia.
Brasilian A-maajoukkueessa Estêvão debytoi 7. syyskuuta 2024 MM-karsintaottelussa Ecuadoria vastaan. Ensimmäisen maajoukkuemaalinsa hän teki 4. syyskuuta 2025 MM-karsintaottelussa Chileä vastaan. Ystävyysottelussa Etelä-Koreaa vastaan 10. lokakuuta 2025 hän teki kaksi maalia. Hän on pelannut lokakuun 18. päivään 2025 mennessä yhdeksän maaottelua, joista kolme avauskokoonpanossa. Otteluista MM-karsintaotteluita on ollut seitsemän ja ystävyysotteluita kaksi.
3533 Toyota

3533 Toyota (1986 UE) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – . Pyörähdysaika akselin ympäri on .
Asteroidi on nimetty kaupungin mukaan, joka tunnetaan myös autoteollisuudesta.
3156 Ellington

3156 Ellington (1953 EE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty jazz-muusikko Edward Kennedy ("Duke") Ellingtonin mukaan (1899-1974).
3220 Murayama

3220 Murayama (1951 WF) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Sadao Murayaman mukaan, joka oli tutki Marsia ja meteoriitteja, sekä toimi museon johtajana Tokiossa.
3219 Komaki

3219 Komaki (1934 CX) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty Kojiro Komakin (1903-1969) muistoksi, joka oli tunnettu meteriittien tutkimuksesta ja vaikutti Japanissa useisiin tähtitieteilijöihin. Hän vaikutti useissa järjestöissä.
Libyan edustajainhuone

Libyan edustajainhuone () on Libyan kansainvälisesti tunnustettu yksikamarinen parlamentti. Se perustettiin vuonna 2014, jolloin se korvasi Muammar Gaddafin jälkeisen siirtymäkauden parlamentin. Poliittinen tilanne maassa on kuitenkin pysynyt epävakaana, eikä vaaleja ole voitu järjestää kesän 2014 jälkeen. Edustajainhuone on myös muuttanut sisällissodan takia pääkaupunki Tripolista itäiseen Tobrukin kaupunkiin, missä Khalifa Haftarin johtama armeija on puolustanut sitä muun muassa Egyptin ja Wagner-palkkasotilaiden tuella. Maahan on YK:n johdolla pyritty neuvottelemaan poliittista ratkaisua kilpailevien hallitusten välille. Vuonna 2015 asetettiin maata johtamaan väliaikainen presidenttineuvosto. Ensimmäiset parlamentti- ja presidentinvaalit oli tarkoitus järjestää joulukuussa 2021. Ne kuitenkin peruttiin.
4950 House

4950 House (1988 XO1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty kirjailija ja journalisti R. C. Housen mukaan.
Claas Uggla

Claas Uggla, myös: Klas Uggla, (n. 1614–1676) oli ruotsalainen amiraali. Hän osallistui Tanskaa vastaan käytyyn sotaan 1643–1645 ja kolmikymmenvuotiseen sotaan sekä Kaarle X Kustaan ja Kaarle XI:n käymiin sotiin. Meriväkeen siirryttyään hän osallistui Juutinrauman meritaisteluun hollantilaisia vastaan 1658. Hänet ylennettiin amiraaliksi 1670, ja hän sai vapaaherran arvon 1676. Uggla tuli Lorentz Creutzin jälkeen päälliköksi Öölannin meritaistelussa 1676. Hänen laivansa syttyi tuleen, ja hän hukkui.
Toyota (täsmennyssivu)

Toyota voi tarkoittaa seuraavia:
Laserplasmaspektroskopia

Laserplasmaspektroskopia (myös laserkipinäspektroskopia tai laser-indusoitu hajotusspektroskopia) on atomiemissiospektroskopiamenetelmä alkuaineiden mittaukseen. Laserplasmaspektroskopiassa näytteeseen kohdistetaan laserpulssi, joka muodostaa näyteaineesta kipinän eli plasman, jonka lähettämä valo kerätään spektrometriin. Tämän valon väreistä eli spektristä voidaan määrittää kaikki näyteaineessa olevat alkuaineet.
Laserplasmaspektroskopiaa on kehitetty heti laserin keksimisestä lähtien 1960-luvulta. Tunnettu esimerkki teknologiasta on Nasan Mars-mönkijä Curiosityn ChemCam-instrumentti.
Laitteisto.
Laserplasmaspektroskopialaitteisto koostuu pulssilaserista, spektroskoopista ja optiikasta eli linsseistä tai peileistä joilla laser kohdistetaan näytteeseen ja kipinän valo kerätään spektroskooppiin.
Fysikaaliset periaatteet.
Laserkipinän emissiospektri paljastaa tietoa näyteaineen atomien elektronirakenteesta. Emissiospektrin viivat ovat seurausta atomeihin laserkipinän kuumuudessa syntyneiden viritystilojen purkautumisista. Jokaisella alkuaineella on sille ominaiset viritystilat ja niitä vastaavat viritysenergiat, joten viritysenergiat tunnistamalla voimme tunnistaa näyteaineen alkuaineet. Viritysenergiat vastaavat viivaspektrissä näkyviä valon aallonpituuksia.
Energiatasojen tunnistus perustuu atomin rakenteen tuntemukseen perustuviin teoreettisiin laskelmiin tai aiemmin tunnetuista aineista tehtyihin mittauksiin vertaamalla. Kevyimmillä alkuaineilla, kuten vedyllä ja heliumilla, elektronirakenne tunnetaan hyvin tarkasti, mutta raskaammilla alkuaineilla rakenne on paljon monimutkaisempi eikä kaikkia spektroskopiassa merkittäviä viritystiloja välttämättä vielä tunneta.
Laserplasmaspektroskopiakuvantaminen.
Laserplasmaspektroskopiakuvantamisessa tai -skannauksessa näitä mittauksia otetaan suuri määrä alueelta, jolloin voidaan muodostaa alkuainekuva koko alueesta. Suuri määrä tarkoittaa kymmeniä tuhansia, satoja tuhansia tai miljoonia mittauksia.
Laserplasmaspektroskopiakuvantamisella tuotettu alkuainekuva kivestä on hyödyllinen työkalu geologeille analysoimaan mitä kiviaineessa on ja miten se on muodostunut. Tämä auttaa ymmärtämään maa- ja kallioperää, mikä on arvokasta tietoa esimerkiksi kaivosteollisuudessa.
Emo (alakulttuuri)

Emo alakulttuuri, jonka kannattajia kutsutaan emo-nuoriksi, on alakulttuuri, joka sai alkunsa Yhdysvalloissa 1990-luvulla. 1990-luvulla emo-muoti oli selkeälinjaista ja taipui nörttityttö -tyyliin. Tyypillisiä vaatekappaleita olivat esimerkiksi paksureunaiset lasit, jotka muistuttivat 1950-luvun muusikko Buddy Hollyn käyttämiä, napilliset paidat, t-paidat, villapaidat, tiukat farkut, Converse-kengät ja neuletakit.
LabPlot

LabPlot on tietojen visualisointiin ja analysoimiseen tarkoitettu ohjelma, jonka kehittäjä on KDE-projekti. 
Ohjelmalla voi tehdä kaksi- ja kolmiulotteisia esityksiä. Ohjelma on julkaistu avoimena lähdekoodina GPLv2-lisenssillä. Ohjelman ovat luoneet Stefan Gerlach, Alexander Semke ja Fábián Kristóf-Szabolcs. Ohjelmassa tiedot voi järjestää projekteihin, tiedot voi tuoda taulukkolaskennasta, ohjelmassa on esitysgrafiikkatila, tuki LaTeX-käsittelylle, Fourier-suodatukset ja muunnokset, Hilbert-muunnokset, sekä tuki ohjelmoitavuuteen eri tavoin.
Pargyliini

Pargyliini (tuotenimellä Eutonyl) on monoamiinioksidaasin estäjä (MAOI), jota on käytetty verenpainetaudin (hypertension) hoitoon, mutta jota ei enää myydä. Sitä on tutkittu myös masennuslääkkeenä, mutta sille ei ole koskaan myönnetty lupaa masennuksen hoitoon. Lääke otetaan suun kautta.
Pargyliinin sivuvaikutuksiin kuuluu muun muassa ortostaattinen hypotensio. Sillä on potentiaalia vakaviin ruoka- ja lääkeaineyhteisvaikutuksiin etenkin sympatomimeettisten aineiden, kuten tyramiinin, kanssa, mikä voi johtaa hypertensiiviseen kriisiin. Pargyliini toimii monoamiinioksidaasien MAO-A:n ja MAO-B:n epäselektiivisenä ja peruuttamattomana estäjänä. Pargyliinin ja muiden MAO-estäjien verenpainetta alentavien vaikutusten tarkka mekanismi on epäselvä. Rakenteellisesti pargyliini on bentsyyliamiinijohdannainen ja sukua selegiliinille ja klorgyliinille.
Jonna Heinula

Jonna Heinula (s. 30. elokuuta 2001 Raahe) on suomalainen pesäpalloilija. Heinula edustaa Superpesiksessä pelaavaa Oulun Lippoa.
Sosiaalisen median kautta Heinula on saanut tunnettuutta, etenkin miesten keskuudessa.
Iida Tossavainen

Iida Tossavainen (s. 8. marraskuuta 1999 Oulu) on suomalainen pesäpalloilija. Tossavainen edustaa Ykköspesisksessä pelaavaa Oulun Lippoa.
6000 United Nations

6000 United Nations (1987 UN) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Sara Kinnunen

Sara Kinnunen (s. 2. tammikuuta 1997 Oulu) on suomalainen pesäpalloilija. Kinnunen edustaa Ykköspesisksessä pelaavaa Oulun Lippoa.
Zózimo

Zózimo Alves Calazans (19. kesäkuuta 1932 Salvador – 21. syyskuuta 1977), josta käytetään yleisesti vain nimeä Zózimo, oli brasilialainen jalkapalloilija. Hän pelasi keskuspuolustajan pelipaikalla. Hän oli pituudeltaan 176-senttimetrinen.
Zózimo loi seurauraa kotimaansa lisäksi Perussa ja El Salvadorissa. Hän pelasi kolme ottelua Brasilian olympiamaajoukkueessa ja teki yhden maalin. Hän kuului joukkueen kokoonpanoon vuoden 1952 kesäolympialaisissa. Zózimo liittyi marraskuussa 1955 Brasilian A-maajoukkueeseen ja pelasi siinä 35 virallista maaottelua, joissa hän onnistui kerran maalinteossa. Hän sai hopeaa vuoden 1957 Copa Américasta. Hän kuului joukkueen kokoonpanoon vuoden 1958 MM-kilpailuissa, mutta oli penkitettynä joukkueensa kaikki kuusi ottelua, kun Brasilia voitti mestaruuden. Hän pelasi seuraavissa MM-kilpailuissa ja maajoukkueuransa viimeisessä turnauksessa joukkueensa kaikki kuusi ottelua. Brasilia vei mestaruuden toistamiseen nimiinsä Tšekkoslovakiaa vastaan.
Lennart Risberg

Kurt Lennart Risberg (16. huhtikuuta 1935 Tukholma – 4. syyskuuta 2013 Eskilstuna) oli ruotsalainen nyrkkeilijä. Amatööriurallaan hän osallistui Melbournen kesäolympialaisiin vuonna 1956 ja kilpaili sen jälkeen ammattilaisena vuosina 1958-1965. Tärkeimmät ammattilasiottelut hän nyrkkeili 1960-luvun alkuvuosina.
Ura amatöörinyrkkeilijänä.
Lennart Risberg aloitti mäkihyppyharrasytuksensa jälkeen urheilu-uran nyrkkeilijänä. Ensimmäisen amatööriottelunsa tukholmalaisen BK Örnenin riveissä hän kävi 17-vuotiaana joulukuussa 1952. Hänestä tuli vuosina 1956 ja 1958 Ruotsin kevyen sarjan mestari. Pohjoismaiden mestaruuden hän voitti helmikuussa 1955 tyrmäten loppuottelussa Tanskan Poul Olsenin. Saman vuoden toukokuisissa EM-kisoissa Länsi-Berliinissä Risberg eteni toiselle kierrokselle hävitäkseen Tshekkoslovakian olympiavoittaja Július Tormalle. Risberg valittiin Ruotsin edustajaksi vuoden 1956 olympialaisiin Melbourneen. Niissä hän hävi Puolan Andrzej Wojciechowskille keskeytyksellä 3. erässä. Hän otteli urallaan kaikkiaan 11 maaottelussa, jotka kaikki päättyivät hänen voittoonsa. Suomalaisia vastaan hän otteli kahdessa maaottelussa eli vuonna 1956 vastustajanaan Keijo Laakso ja seuraavana vuonna Esko Hentunen, jotka molemmat päättyivät Risbergin voittoon tyrmäyksellä. 
Lennart Risberg otteli amatöörinä vielä kevääseen 1958 asti kaikkiaan 78 ottelua, joista hän voitti 65 voittoa ja 13 tappiota.
Ura ammattinyrkkeilijänä.
Lennart Risberg otteli ensimmäisen ottelun ammattilaisena heinäkuussa 1958. Ruotsissa ja Tanskassa käydyn yhdeksän tappiottoman ottelun jälkeen hän kärsi ensimmäisen tappion New Yorkissa amerikkalaiselle Henry Wallitschille. Sen jälkeen hän otteli Ruotsissa kevääseen 1962 mennessä kuusi tappiotonsa ottelua mm. ratkaisemattoman kokeneen amerikkalaisen Willie Pastranon kanssa elokuussa 1961. Näin hänestä oli tullut Ingemar Johanssonin jälkeen ajan merkittävin ammattilasnyrkkeilijä. Risbergin uran merkittävin ottelu oli kesäkuussa 1962 Tukholman olympiastadionilla käyty raskaan keskisarjan ottelu amerikkalaista Carl ”Bobo” Olsonia vastaan. Ottelu päättyi Olsonin voittoon tyrmättyään Risbergin viidennessä erässä.
Lennart Risberg jatkoi ammattilaisuraansa Olsen-tappion jälkeen marraskuussa 1962 otellen vielä 15 ottelua marraskuuhun 1965. Niistä hän hävisi vain yhden Tongan Johnny Halafihille silmäkulman auettua, ja näin tuomarin keskeytettyä ottelun. Kaikkia hänen loppu-uransa ottelut käytiin Ruotsissa.
Suomalaistahot odottivat ottelua aikakauden suomalaisen raskaan keskisarjan ammattilaisnyrkkeilijän Pekka Kokkosen kanssa, mutta ottelu ei toteutunut. Ammattilaisurallaan Risberg sparrasi myös Ingemar Johanssonin kanssa ennen maailman raskaansarjan mestaruusotteluitaan Floyd Pattersonia vastaan 1950- ja 60-lukujen taitteessa.
Lennart Risbergin nuorempi veli Lars oli myös nyrkkeilijä 1960-luvulla.
Misael Escuti

Misael Escuti Rovira (20. joulukuuta 1926 Copiapó – 3. toukokuuta 2005) oli chileläinen jalkapalloilija, joka pelasi maalivahdin pelipaikalla. Hän oli pituudeltaan 178-senttimetrinen.
Escuti voitti CSD Colo-Colon joukkueessa neljästi Chilen liigamestaruuden kausina 1953, 1956, 1960 ja 1963. Escuti pelasi 40 ottelua Chilen maajoukkueessa. Hän pelasi viisi ottelua, kun Chile saavutti hopeaa vuoden 1962 MM-kilpailuista.
Hollywoodin uusi aalto

Hollywoodin uusi aalto (New Hollywood, American New Wave) oli yhdysvaltalaisen elokuvan historian suuntaus noin 1960-luvun puolivälistä 1980-luvun alkuun, jolloin uusi elokuvantekijöiden sukupolvi nousi esiin. Tunnettuja tekijöitä olivat muun muassa Martin Scorsese, Woody Allen, Francis Ford Coppola, Brian De Palma, Steven Spielberg, George Lucas, Peter Bogdanovich, Arhur Penn, Mike Nichols ja William Friedkin.
Hollywoodin uuden aallon alullepanijaksi lasketaan yleensä "Bonnie ja Clyde" (1967). Warren Beattyn ja Faye Dunawayn tähdittämässä Arthur Pennin elokuvassa graafinen väkivalta ja huumori, sekä teema tyytymättömästä nuorisosta puhutteli uuden sukupolven katsojia. Myös Dennis Hopperin "Easy Rider" (1969) nähdään merkittävänä uuden aallon alkutaipaleen elokuvana.
Hollywoodin uusi aalto oli vastakohta edeltävien vuosikymmenten elokuvanteolle, jota määrittelivät konservatiiviset sensurointilait (Haysin ohjeisto) ja studioiden luova päätösvalta. Kun Eurooppalaiset taide-elokuvat kantautuivat Yhdysvaltoihin, saivat nuoret elokuvantekijät vaikutteita niiden poikkeavasta innovaatiosta. Etenkin ranskalaisen elokuvan uusi aalto oli merkittävässä asemassa.
Tilanne alkoi kuitenkin taas muuttua, kun siirryttiin kohti 1980-lukua. Tähän vaikuttivat etenkin "Tappajahai" (Jaws, 1975) ja "Tähtien sota" (Star Wars, 1977). Näiden jättimenestysten jälkeen alettiin suosia studiopainoitteisia suuren yleisön elokuvia, kokeellisten ohjaajavetoisten projektien sijasta. On myös tulkittu, että Michael Ciminon elokuvan "Portti ikuisuuteen" (Heaven’s Gate, 1981) merkittävä taloudellinen ja kriittinen epäonnistuminen vaikutti tähän muutokseen. Jotkut nimeävät tämän lisäksi Francis Ford Coppolan "kuuluisan ongelmallisen tuotannon" "Ilmestyskirja. Nyt." (Apocalypse Now, 1979) osalliseksi muutokseen. Quentin Tarantinon mielestä Hollywoodin uuden aallon päättyminen oli kuitenkin luonnollinen osa kulttuurista aaltoa, eikä siitä voi yksinkertaisesti syyttää mitään tiettyä elokuvaa. Hänen mukaansa katsojat alkoivat vain olla väsyneitä uuden aallon kyynisiin tarinoihin.
Hollywoodin uudesta aallosta kertoo muun muassa Peter Biskindin kirja "Easy Riders, Raging Bulls" (1998). Sen pohjalta on myös tehty saman niminen dokumentti vuonna 2003.
Siionin Matkalaulut -kirjan laulut

Tämä on luettelo "Siionin matkalaulut" -kirjan lauluista.
Eberhard

Eberhard on saksankielinen miehen etunimi.
Nimen aineksina ovat muinaisyläsaksan "ebur," nykysaksan "Eber" ’karju’ ja "hart" ’kova, vahva, urhea’. Eberhardin nimipäivä on saksalaisessa kalenterissa 22. kesäkuuta. Nimi on nykyään harvinainen, sen saa Saksassa vain yksi 10 000:sta syntyvästä poikalapsesta.
6001 Thales

6001 Thales (1988 CP2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty filosofin Thales mukaan.
Rabotnitšesko delo

Rabotnitšesko delo (, ”Työväen asia”) oli Sofiassa vuoteen 1990 saakka ilmestynyt Bulgarian kommunistisen puolueen pää-äänenkannattaja.
Lehti perustettiin maaliskuussa 1927 laillisen työväenpuolueen äänenkannattajaksi. Se ilmestyi yhdestä kolmeen kertaan viikossa ja vuodesta 1929 lähtien päivälehtenä. Puolue ja sen lehti kiellettiin toukokuussa 1934, ja vuosina 1935–1944 "Rabotnitšesko delo" ilmestyi maan alla. Vuonna 1939 siitä tuli Bulgarian työväenpuolueen ja vuonna 1948 kommunistipuolueen pää-äänenkannattaja. Lehden levikki oli 450 000 kappaletta vuonna 1955, 750 000 vuonna 1974 ja 1980-luvun puolessavälissä 830 000 kappaletta.
Lehti sai keväällä 1990 nimen "Duma" ja se siirtyi sosialistisen vasemmiston edustajana yksityisomistukseen.
Timo Nurila

Timo Nurila on suomalainen toimittaja. Hän on työskennellyt muun muassa Iltalehden toimittajana ja toimii kokkolalaisen monilajiseuran Karleby Goatsin puheenjohtajana.
Toimittajaurat.
Nurila on kirjoittanut toimittajana Iltalehteen, ja hänen artikkeleitaan on julkaistu myös Helsingin Sanomissa ja Ilta-Sanomissa STT:n kautta.
Nurila työskenteli myös AlfaTV:n uutistoimituksessa vuonna 2021. Hän on toiminut lisäksi juontajana paikallisessa Radio Hiekassa.
Nurilan kirjoituksia on julkaistu myös Alma Median muissa julkaisuissa, kuten Kauppalehdessä ja Tekniikka &amp; Taloudessa.
Karleby Goats.
Nurila toimii kokkolalaisen urheiluseuran Karleby Goatsin puheenjohtajana. Seura toi amerikkalaisen jalkapallon takaisin Kokkolaan 25 vuoden tauon jälkeen. Lisäksi seuran toimintaan on kuulunut myös salibandy ja jalkapallo.
Vuonna 2020 Karleby Goats solmi yhteistyösopimuksen Vaahteraliigaseura Wasa Royalsin kanssa.
Karleby Goats palkittiin Kokkolan vuoden seuratoimijana vuonna 2021.
Guajatsuleeni

Guajatsuleeni (C15H18) on atsuleenijohdannaisiin ja aromaattisiin hiilivetyihin kuuluva orgaaninen yhdiste. Yhdistettä voidaan käyttää esimerkiksi väriaineena, tulehdusta lievittävänä aineena ja muiden yhdisteiden valmistukseen. Guajatsuleenia on eristetty muun muassa kamomillasta ja rohtoguajakkipuusta.
Ominaisuudet, valmistus ja käyttö.
Huoneenlämpötilassa guajatsuleeni on sinistä kiteistä ainetta tai nestettä. Yhdiste liukenee muun muassa etanoliin, dietyylieetteriin ja etyyliasetaattiin. Guajatsuleenilla on muun muassa tulehdusta lievittäviä ja bakteerien kasvua estäviä ominaisuuksia.
Guajatsuleenia voidaan valmistaa paraguaynverapuusta saatavasta guajolista.
Guajatsuleeni voidaan käyttää kosmetiikassa väriaineena. Lisäksi sitä voidaan käyttää tulehdusta lievittävänä ja antimikrobiologisena aineena. Guajatsuleenista valmistetaan myös muita yhdistettä kuten vatsahaavojen hoidossa käytettävän guajatsuleenisulfonihapon natriumsuolaa.
Valtioneuvoston tiedotuskeskus

Valtioneuvoston tiedotuskeskus perustettiin lokakuun puolivälissä 1939 palvelemaan Suomen hallitusta tiedottamisessa ulkomaille. Se huolehti talvisodan aikana yhteydenpidosta Helsinkiin tulleisiin ulkomaisiin kirjeenvaihtajiin, informaation jakamisesta, haastatteluyhteyksien hoidosta ja matkojen järjestelyistä. Helsinkiin saapui runsaasti ulkomaisia kirjeenvaihtajia joulukuun alussa 1939.
Roméo Lavia

Roméo Lavia (s. 6. tammikuuta 2004 Bryssel) on belgialainen jalkapalloilija. Hän edustaa Englannin Valioliigassa pelaavaa Chelseaa ja on pelipaikaltaan puolustava keskikenttäpelaaja.
Seurajoukkueura.
Lavia on RSC Anderlechtin kasvatti. Kesällä 2020 hän siirtyi Anderlechtista Manchester Cityn junioriakatemiaan. Lavia debytoi Manchester Cityn edustusjoukkueessa 21. syyskuuta 2021 Englannin liigacupin ottelussa Wycombe Wanderersia vastaan, jossa hän pelasi täydet minuutit. Hän tuli myös vaihdosta kentälle İlkay Gündoğanin tilalle 7. tammikuuta 2022 FA Cupin ottelussa Swindon Townia vastaan ottelun 83. minuutilla. Hän ei pelannut Manchester Cityn edustusjoukkueessa muita otteluita.
Heinäkuussa 2022 Lavia siirtyi Manchester Citystä samassa sarjassa pelanneeseen Southamptoniin 10,5 miljoonan punnan siirtosummalla. Hän allekirjoitti Southamptonin kanssa viisivuotisen sopimuksen. Southamptonin Valioliigasta putoamiseen päättyneellä kaudella 2022–2023 Lavia pelasi 29 valioliigaottelua, joista 26 avauskokoonpanossa. Ammattilaisuransa ensimmäisen ja kauden 2022–2023 ainoan maalinsa hän teki 30. elokuuta 2022 ottelussa Chelseaa vastaan. Hän pelasi Southamptonissa myös kaksi FA Cupin ottelua sekä kolme Englannin liigacupin ottelua.
Elokuussa 2023 Lavia siirtyi valioliigaseura Chelseaan seitsemän vuoden sopimuksella. Siirtosummaksi uutisoitiin 53 miljoonaa puntaa. Debyyttikaudellaan Chelseassa Lavia kärsi jatkuvista loukkaantumisista ja hänen kauden ainoaksi ottelukseen jäi 27. joulukuuta 2023 pelattu valioliigaottelu Crystal Palacea vastaan, jossa hän tuli vaihdosta kentälle Ian Maatsenin tilalle ottelun 58. minuutilla. Kaudella 2024–2025 Lavia pelasi Valioliigassa 16 ottelua, joista 11 avauskokoonpanossa, ja syötti niissä yhden maalin. Chelsean mestaruuteen päättyneissä seurajoukkueiden MM-kilpailuissa 2025 hän pelasi neljä ottelua, joista kolme avauskokoonpanossa. Loppuottelussa Paris Saint-Germainia vastaan hän jäi vaihtopelaajaksi.
Maajoukkueura.
Lavia pelasi vuosina 2019–2022 Belgian alle 15-, alle 16-, alle 19- ja alle 21-vuotiaiden maajoukkueissa yhteensä 17 ottelua.
Belgian A-maajoukkueessa Lavia debytoi 28. maaliskuuta 2023 ystävyysottelussa Saksaa vastaan, jossa hän tuli vaihdosta kentälle Orel Mangalan tilalle ottelun 80. minuutilla. Hän ei ole toistaiseksi pelannut muita A-maaotteluita.
Yksityiselämä.
Lavialla on ghanalaiset sukujuuret.
Oulun Lippo (naisten pesäpallo)

Oulun Lippo Naiset, tunnettu myös nimellä Lipottaret on oululaisen samannimisen urheiluseuran naisten pesäpallojoukkue, jonka edustusjoukkue pelaa Ykköspesiksessä.
Historia.
Oulun Lipon naisten edeltäjä Lipottaret toimivat aikoinaan Oulun Lipon naisjaostona. Lipottaret luopuivat sarjapaikastaan Superpesiksessä, kauden 2010 jälkeen taloudellisten syiden takia. Vuonna 2014 perustetun Oulun Lipottaret ry:n naisjoukkue nousi Superpesikseen kaudeksi 2017. Lipottaret luopuivat sarjapaikastaan syksyllä 2018, koska monet pelaajista siirtyivät pelaamaan muihin joukkueisiin. Taustalla häämöttävät myös seuran taloudelliset vaikeudet. Joukkueessa pelasivat muun muassa Siri Eskola, Eveliina Lämsä, Emilia Linna ja Ella Korpela.
Syksyn 2022 jälkeen seuran urheilullisesta ja taloudellisesta toiminnasta vastaa Raksilan Likat Ry. Naisten joukkue pelaa kaudella 2025 Oulun Lippo -nimellä nyt kolmatta kautta Ykköspesistä. Vuonna 2023 ja 2024 Lipon naiset karsivat sarjapaikasta Superpesikseen, mutta vielä nuoren joukkueen rahkeet eivät riittäneet sarjanousuun.
Lipon naiset ovat voittaneet kultaa kahdesti (1994, 1995), viidesti hopeaa (1964, 1996, 1998, 1999, 2000) ja neljästi pronssia (1968, 1969, 1993, 1997). Hallimestaruuden Lipon naiset ovat voittaneet viisi kertaa.
Palkinnot ja huomionosoitukset.
Palkitut.
Etenijäkuningatar:
Lyöjäkuningatar:
Vuoden lukkari:
Vuoden pesäpalloilija:
Vuoden tulokas:
Kultainen räpylä:
Vuoden pelinjohtaja:
Kiteen Pallo -90 (naisten pesäpallo)

Kiteen Pallo -90 (KiPa-90) on kiteeläisen samannimisen urheiluseuran naisten pesäpallojoukkue, jonka edustusjoukkue pelaa Suomensarjassa. KiPa on pelannut neljä kautta Ykköspesistä kausien 2001–2004 välillä.
Wasserburg am Inn

Wasserburg am Inn on kaupunki Baijerin osavaltion eteläosassa kaakkoisessa Saksassa. Inn-joki virtaa kaupungin halki. Asukasluku on noin 12 000.
Maantiede.
Wasserburg am Inn sijaitsee Rosenheimin piirikunnan pohjoisosassa noin 50 kilometriä Münchenistä itäkaakkoon. Wasserburg am Inn koostuu 22 osa-alueesta.
Historia.
Ensimmäinen kirjallinen maininta Wasserburgista on 1080-luvulta muodossa Wazzerburch. Kaupunkioikeudet Wasserburg sai 1200-luvulla. Kaupungin historia nivoutuu kiinteästi suolakauppaan, joka oli aikoinaan arvokas kauppatavara. Wasserburg kukoisti 1300-luvulta 1500-luvulle ja aikakaudelta on säilynyt useita rakennuksia. Taloudellinen laskukausi alkoi uuden ajan vaihteessa ja tuonnempana tärkeät liikenneväylät rakennettiin Wasserburgin ohitse. Heikon teollistumisensa ansiosta Wasserburg säilytti keskiaikaisen ilmeensä ja välttyi toisen maailmansodan tuhoilta. 1970-luvulla alkoi uusi nousu, kaupunkia saneerattiin ja se teollistui.
Wasserburgin historia on esillä Museum Wasserburgissa.
Talous ja liikenne.
Wasserburgin yrityksiin lukeutuvat muun muassa Meggle Group (maito- ja meijerituotteet) ja J. Bauer (meijerituotteet).
Wasserburgin rautatieasema, Wasserburg (Inn) Bahnhof, sijaitsee rataosuuksien Grafing–Wasserburg ja Rosenheim–Mühldorf risteyksessä. Maantieliikenteen keskeisiä väyliä ovat Bundesstraße 15 ja Bundesstraße 304.
Puijon Pesis (naisten pesäpallo)

Puijon Pesis (PuPe) on kuopiolaisen samannimisen urheiluseuran naisten pesäpallojoukkue, jonka edustusjoukkue pelaa Maakuntasarjaa. PuPe on pelannut neljä kautta Ykköspesistä kausien 2020–2023 välillä.
Puijon pesäpallostadion.
Kuopioon valmistui kesällä 2008 uusi stadion. 2,4 miljoonaa euroa maksaneella Puijon pesäpallostadionilla on 1 400 paikkaa, joista katettuja on yli 1 000.
Hillion

Hillion () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla, noin 14 kilometriä Saint-Brieucin kaupungista itään.
Nähtävyyksiä.
Kunnan alueella on ollut asutusta jo esihistoriallisella ajalla. Tästä todisteena on vuonna 1966 auratessa maan alta löydetty Carquittén menhir. Yksityismaalla oleva graniittilohkare on yli 4,10 metriä korkea, 1,60 metriä leveä ja painaa noin 10 tonnia.
Kunnan keskustassa oleva Johannes Kastajan kirkko on rakennettu 1000-luvun lopulla. 1300-luvun puolivälissä käydyn Bretagnen perimyssodan jälkeen kirkkoa laajennettiin 1300-luvun lopulla ja 1400-luvun alkupuoliskolla. Kirkolla on ollut myös puolustustehtävä, ja siihen on rakennettu nuoliaukkoja.
Kunnan linnoista uusgoottilainen Château des Marais on rakennettu vuonna 1901 aiemman 1400-luvulta peräisin olevan linnan paikalle. Vanhan linnan vallihaudat ovat edelleen näkyvissä. Linna on yksityisomistuksessa.
Toinen maailmansota.
Hillion on rannikkokunta, jolla on paljon rantaviivaa. Saksalaiset saapuivat Hillioniin 9. syyskuuta 1940. Vuonna 1943 saksalaiset alkoivat tehdä linnoitustöitä koko rannikon pituudelta Organisation Todtin johdolla. Tarkoituksena oli tehdä Atlantin valli, joka estäisi liittoutuneiden maihinnousu. Rannikolle rakennettiin erilaisia esteitä sekä sitä miinoitettiin. Lisäksi rakennettiin tykki- ja konekivääriasemia. Paikallinen väestö joutui pakkotyöhön rakentamaan linnoituksia.
Högberg

Högberg on muun muassa seuraavien ruotsalaisten henkilöiden sukunimi:
Henrik Simonpoika

Henrik Simonpoika (ruots. "Henrik Simonsson") oli karunalainen aatelismies ja kruunun virkamies 1500-luvulla.
Henrik Simonpojasta tuli Pohjanmaan vouti vuonna 1542 hänen ollessaan nuori ja virkauransa alussa. Hänen virkakautensa aikana vuonna 1544 venäläiset hyökkäsivät voutikunnan pohjoisosaan Pohjois-Pohjanmaalle, eikä voudilla ollut mahdollisuuksia järjestää puolustusta. Hänen voutikautensa päättyi seuraavana vuonna 1545. 
Pohjanmaan jälkeen Henrik Simonpojan ura jatkui Pohjanlahden toisella puolella Tukholman linnan päällikkönä vielä samana vuonna. Viiden vuoden kuluttua 1550 hän palasi voudintehtävään mutta tällä kertaa Svartsjön läänissä Ruotsissa. Vuoteen 1556 kestäneen voutiuden jälkeen Henrik Simonpoika nimitettiin linnanpäälliköksi Svartsjön kuninkaankartanoon, mitä kesti 1559 asti. Sinä vuonna häntä syytettiin rikoksista ja tuomittiin kuolemaan, mutta kuningas armahti hänet.
Armahduksen jälkeen Henrik Simonpojan ura jatkui Helsingin kuninkaankartanon päällikkönä ja Porvoon läänin voutina vuosina 1563–1565. Vuosina 1565–1569 hän toimi Turun linnan, kaupungin sekä läänin päällikkönä. Halikon kihlakunnan tuomarina hän toimi vuosina 1561, 1565, 1567–1568 ja Piikkiön kihlakunnan tuomarina 1564–1569 ja 1577.
Henrik Simonpojan asuinkartano oli Karuna Sauvossa, johon hän sai rälssivapauden vuonna 1551. Hänen muita kartanoitaan olivat Kakkaris Kaarinassa ja Heininen Nousiaisissa. 
Henrik Simonpoika avioitui Kerstin Flemingin kanssa, joka oli kihlakunnantumari Per Flemingin ja Elin Lydeken tytär. Heidän ainoa lapsensa oli Ingeborg Henrikintytär, jonka puoliso oli linnanpäällikkö Johan Boose. Sauvon kirkossa olevan hautakiven mukaan Henrik Simonpoika kuoli 1570. Kuolinvuodesta on myös tulkintoja, jotka sijoittaisivat sen myöhemmäksi.
Ulvilan Pesä-Veikot (naisten pesäpallo)

Ulvilan Pesä-Veikot (UPV) on ulvilalainen samannimisen urheiluseuran naisten pesäpallojoukkue, jonka edustusjoukkue pelaa Maakuntasarjaa. Seuran naisten edustusjoukkue on voittanut yhden SM-hopean kaudella 1980 ja yhden pronssin kaudella 1979.
Palkinnot ja huomionosoitukset.
Palkitut.
Etenijäkuningatar:
Nakskov

Nakskov on taajama Lollandin kunnassa Tanskassa. Taajamassa oli 12 200 asukasta vuoden 2025 alussa.
Nakskov on Lollandin saaren suurin asutuskeskus ja oli vuoteen 2007 Nakskovin kunnan keskustaajama. Vanhin maininta Nakskovista on vuodelta 1231 ja se sai kaupunkioikeudet 1266. Keskiajalla se kävi kauppaa hansakaupunkien kanssa, ja vuonna 1470 sinne perustettiin luostari. Uskonpuhdistuksen jälkeen Nakskovissa aloitettiin mittavat linnoitustyöt. Ruotsalaiset piirittivät ja ryöstelivät kaupunkia Pohjan sodan aikana 1658–1660. Seuraavalla vuosisadalla alkoi varhaisen teollisuuden kehittyminen, ja Nakskovista tuli 1800-luvulla Lollandin merkittävin teollisuuskeskittymä. Suuriin työnantajiin kuului muun muassa sokeritehdas, joka on edelleen toiminnassa.
Nørreballe

Nørreballe on taajama Lollandin kunnassa Tanskassa. Taajamassa oli 476 asukasta vuoden 2025 alussa.
Rødby

Rødby on taajama Lollandin kunnassa Tanskassa. Taajamassa oli 1 982 asukasta vuoden 2025 alussa.
Rødbyhavn

Rødbyhavn on taajama Lollandin kunnassa Tanskassa. Taajamassa oli 1 476 asukasta vuoden 2025 alussa.
Sandby

Sandby on taajama Lollandin kunnassa Tanskassa. Taajamassa oli 336 asukasta vuoden 2025 alussa.
Hans Niels Andersen

Hans Niels Andersen (10. syyskuuta 1852 Nakskov – 30. joulukuuta 1937) oli tanskalainen laivanvarustaja. Hän perusti Kaakkois-Aasian kauppaan keskittyneen Østasiatiske Kompagnin (ØK) ja sijoitti Tanskassa tehtaisiin, jotka jalostivat sen maahantuomia raaka-aineita. Andersenista tuli maansa vauraimpia ja vaikutusvaltaisimpia liikemiehiä, ja hänellä oli läheiset suhteet myös kuningashuoneeseen. Vuonna 1912 Andersen rakennutti Kööpenhaminassa maailman ensimmäisen dieselmoottorikäyttöisen valtamerialuksen M/S "Selandian".
Anette Karlsson

Anette Helena Karlsson (s. 10. maaliskuuta 1988 Liljendal) on suomalainen sosiaalidemokraattinen poliitikko ja kansanedustaja.
Ura.
Karlsson on koulutukseltaan sosionomi ja valtiotieteiden maisteri. Hän on opiskellut myös oikeustiedettä Helsingin yliopistossa. Karlsson on työskennellyt useita vuosia eduskunnassa Ville Skinnarin, Sirpa Paateron ja Lauri Ihalaisen erityisavustajana. Lisäksi hän on toiminut muun muassa Finlands Svenska Socialdemokraterin puheenjohtajana 2019–2021. 
Karlsson valittiin Porvoon kaupunginvaltuustoon vuonna 2017. Vuoden 2021 kuntavaaleissa hän oli Porvoon toiseksi eniten ääniä saanut ehdokas. Vuonna 2022 Karlsson valittiin Itä-Uudenmaan hyvinvointialueen aluevaltuustoon, mutta eduskuntavaaleissa 2023 hän jäi varasijalle. Keväällä 2023 Karlsson riitaantui sosialidemokraattien aluevaltuustoryhmän kanssa ja hän perusti kahden muun aluevaltuutetun kanssa oman ryhmän, minkä seurauksena Porvoon sosialidemokraatit sulkivat hänet toiminnastaan. Seuraavana syksynä Karlsson erosi puolueesta jättäen samalla myös Porvoon kaupunginhallituksen 2. varapuheenjohtajan tehtävät sekä kaupunginhallituksen jäsenyyden. Kaupunginhallituksen jättämisen syyksi hän ilmoitti vuodenvaihteessa alkavan äitiyslomansa. Vuoden 2025 kuntavaaleissa Karlsson ei ollut ehdolla.
Karlsson nousi eduskuntaan kansanedustaja Eemeli Peltosen kuoltua elokuussa 2025. Hän ilmoitti ottavansa vastaan kansanedustajan paikan ja liittyi uudelleen SDP:n jäseneksi. Karlsson liittyi sosialidemokraattiseen eduskuntaryhmään. Karlsson oli vasta toisella varasijalla, mutta hänen edellään ollut Helena Marttila oli jo noussut eduskuntaan Maria Guzeninan siirryttyä europarlamenttiin.
Näkemykset.
Arvot.
Karlsson sijoittuu vaalikonevastausten perusteella keskusta-vasemmistoon. "Helsingin Sanomien" vaalikoneen käyttämällä GAL–TAN-jakaumalla Karlssonin näkemykset ilmentävät liberaalivihreyttä (GAL). HS:n vaalikoneeseen Karlssonin antamissa näkemyksissä korostuu voimakkaimmin vasemmistolaiset ja liberaalivihreät mielipiteet.
Reino Heikkinen

Reino Heikkinen (s. 21. syyskuuta 2007) on suomalainen pesäpalloilija. Heikkinen edustaa Superpesiksessä pelaavaa kasvattajaseuraansa Sotkamon Jymyä. Hän on edustanut myös lainasopimuksella Imatran Pallo-Veikkoja. Hän pelaa ulkokentällä kakkoskopparina. Heikkinen on pelannut viisi Superpesiksen runkosarjan ottelua. Näissä otteluissa hän on lyönyt yhden kunnarin ja seitsemän tavallista juoksua, tuonut yhden juoksun ja kerännyt 11 kärkilyöntipistettä. Uran tilastot päivitetty 19. elokuuta 2025.
Disconnected

Disconnected on yhdysvaltalaisen rock-laulajan Stiv Batorsin sooloalbumi, joka julkaistiin joulukuussa 1980 Bomp!-levymerkillä. Ennen soolouralle siirtymistä Bators tunnettiin punk-yhtye Dead Boysin laulajana. "Disconnected" on ainoa Stiv Batorsin sooloalbumi, joka julkaistiin hänen elämänsä aikana. "Disconnected" sisälsi Dead Boysin materiaalia melodisemman soundin, jossa yhdistyi vaikutteita 1960-luvun garage rockista, melodisesta power popista ja punk rockista. Albumin tuotti Thom Wilson. 
Albumin äänitykset.
Dead Boysin hajottua vuonna 1979 Stiv Bators päätti muuttaa Yhdysvaltain Itärannikolta pois ja asettui Los Angelesiin. Stiv Bators otti yhteyttä vanhaan ystäväänsä basisti-kitaristi Frank Secichiin (entinen Blue Ash -yhtyeen basisti), ja kaksikko alkoi kirjoittaa kappaleita yhdessä ja äänittää demoja vuoden 1979 alussa. 
Batorsin tyttöystävän Cynthia Rossin oma yhtye, kokonaan naisista koostuva B-Girls oli solminut sopimuksen Bomp!-levy-yhtiön kanssa. Tämän innoittamana Bators päätti ottaa yhteyttä levy-yhtiöön ja hän soitti omat demonsa levy-yhtiön johtajalle Greg Shaw’lle. Shaw piti kuulemastaan ja tarjosi Batorsille sopimusta sooloalbumista keväällä 1979. Stiv Bators ja Secich kokosivat levyä varten yhtyeen, johon liittyivät aluksi kitaristi Eddy Best ja rumpali Rick Bremmer. Ennen varsinaisen albumin tekoa he äänittivät yhdessä singlelevyjä Bomb!-levy-yhtiön julkaistavaksi. 
Ensimmäinen Stiv Batorsin soolosingle oli cover-versio The Choirin kappaleesta ”It’s Cold Outside”, jonka B-puolella oli oma kappale ”The Last Year”. Single julkaistiin toukokuussa 1979. Muutamaa kuukautta myöhemmin uuden rumpalin David Quintonin kanssa he äänittivät singlen ”Not That Way Anymore”/ ”Circumstantial Evidence”, joka julkaistiin tammikuussa 1980. Bators ja Secich tuottivat singlet nimellä "The Gutter Twins".
Elokuulle 1980 oli varattu äänityspäiviä Perspective Studiosissa Sun Valleyssa Kaliforniassa. Stiv Bators, Frank Secich ja uusi kitaristi George Cabaniss sekä rumpali David Quinton menivät studioon äänittämään albumia. Omien kappaleiden lisäksi "Disconnected-"albumille päätyi cover-versio Electric Prunesin kappaleesta ”Too Much to Dream.” Suurin osa albumin perusraidoista äänitettiin studion vieressä olleella koulun koripallokentällä, koska sen puulattia soi Secichin mukaan ”äärimmäisen elävästi”. Albumin tuotti levyn äänittäjä Thom Wilson, ja tämä oli ensimmäinen kerta, kun Wilson toimi tuottajana. Wilson saavutti myöhemmin suurempaa mainetta tuottaessaan esimerkiksi Bad Religionin, Social Distortionin, Iggy Popin ja The Offspring-yhtyeen menestysalbumeja. "Disconnected" julkaistiin Bomp!:lla joulukuussa 1980. Pian albumin julkaisun jälkeen Stiv Bators muutti Englantiin Lontooseen asumaan, missä hän päätyi The Lords of The New Church -yhtyeen laulajaksi. 
Suomalainen Michael Monroe on levyttänyt ensimmäiselle "Nights Are So Long -"sooloalbumilleen cover-version Batorsin "Disconnected" -albumilla olevasta kappaleesta ”Million Miles Away”.
Pauliinit

Ordo Sancti Pauli Primi Eremitae (OSPPE), Societas Sancti Pauli (SSP) on unkarilaisen erakon Eusebius Esztergomilaisen (k. 1270) perustama sääntökunta, jonka jäsenet ovat omistautuneet erakkoelämään, tai seurakunta- ja lähetystyöhön. Sääntökunta on saanut nimensä ensimmäisestä erakosta, pyhästä Paavali Thebalaisesta (k. 341). Sääntökunta ulottui keskiajalla myös Ruotsiin. Yksi sen kuuluisimmista luostareista on Jasna Gora Puolassa.
Rodrigo Paz Pereira

Rodrigo Paz Pereira (s. 22. syyskuuta 1967 Santiago de Compostela, Espanja) on bolivialainen poliitikko, joka on toiminut maan presidenttinä vuodesta 2025. Aiemmin hän oli Bolivian senaatin jäsen vuodesta 2020. Tätä ennen hän on toiminut edustajainhuoneen jäsenenä ja Tarijan pormestarina. Paz valittiin presidentiksi 19. lokakuuta 2025 järjestetyllä presidentinvaalien toisella kierroksella. Hän astui virkaan 8. marraskuuta 2025.
Paz on entisen presidentin Jaime Paz Zamoran poika ja syntyi Espanjassa perheen ollessa maanpaossa sotilasdiktatuurin vuoksi. Vuonna 2025 hän asettui ehdolle presidentinvaaleissa ja sai ensimmäisellä kierroksella yllättäen eniten ääniä, noin 32 prosenttia. Hänen ja toiseksi tulleen Jorge Quirogan välillä järjestettiin toinen kierros 19. lokakuuta. Paz kampanjoi alueiden vaikutusvallan lisäämiseksi ja yksityisten investointien houkuttelemiseksi maahan. Hänen varapresidenttiehdokkaansa Edman Lara on entinen poliisi, joka on saanut paljon suosiota sosiaalisessa mediassa korruptionvastaisilla julkaisuilla.
Bomet

Bomet on kaupunki ja piirikuntakeskus Kenian lounaisosassa Bometin piirikunnassa. Vuoden 2019 väestönlaskennan mukaan kaupungin väkiluku oli asukasta. 
Piirikuntakeskuksena sille myönnettiin municipality-luokan kaupunkiasema toukokuussa 2018, vaikkei varsinaisen kaupungin väkiluku yllä tältä kaupunkiluokalta muuten vaadittavalle tasolle. 
Paikannimi ’bomet’ on kipsigisin kielen murretta (mahdollisesti alunperin swahilista) ja tarkoittaa karjan yöpymistä varten rajattua aitausta.
Kaupungissa toimii Moin yliopiston alaisuuteen kuuluva Bometin korkeakoulu.
Erik Lamberg

Erik Lamberg (1719–1780) oli ruotsalainen pappi, joka toimi Göteborgin hiippakunnan piispana vuosina 1760–1780. Arkkipiispa Samuel Troilius oli hänen appensa. Lamberg suoritti opintomatkan Euroopan mantereelle ja hänestä tuli teologian tohtori Helmstedtissä järjestetyssä promootiossa vuonna 1755. Lamberg toimi myös pappissäädyn edustajana säätyvaltiopäivillä, missä hän kuului aluksi hattupuolueeseen, mutta siirtyi aivan vapauden ajan lopulla myssypuolueeseen. Emanuel Swedenborgin kirjoituksiin hän suhtautui aluksi suopeasti, mutta alkoi myöhemmin vastustaa niitä ”muhamettilaisilta maistuvina”. Vuonna 1775 Lambergista tuli Kustaa III:n kutsumana ensimmäinen piispa, joka kävi katsomassa teatteria, vaikka hän henkilökohtaisesti vastustikin taidemuotoa. Edeltäjistään poiketen Lamberg ei käyttänyt kalottia.
Mbale (Kenia)

Mbale on kaupunki ja piirikuntakeskus Kenian Vihigan piirikunnassa. Paikkakuntaa kutsutaan myös nimellä Maragoli ja seutu on tunnettu teen tuotannostaan. 
Vuoden 2019 väestönlaskennan mukaan kaupungin väkiluku oli asukasta.
Lint

Lint on staattisen analyysin ohjelma, joka on tarkoitettu havaitsemaan ohjelmointi- tai tyylivirheitä lähdekoodista. Nimitys on peräisin Unixille tehdystä C-kielen analyysiin tarkoitetusta ohjelmasta, jonka kehitti Stephen C. Johnson. Alkuperäistä ohjelmaa on seurannut useita muita samankaltaisia työkaluja, jotka laajentavat ominaisuuksia ja soveltuvat useille muille ohjelmointi- ja merkintäkielille. Ohjelman tarkoitus on havaita mahdollisia virheitä ja ohjelmointivirheitä sekä muita epätavallisia asioita jotka poikkeavat normaalista. Lint voi olla tiukempi tarkistuksessa kuin ohjelmointikielen kääntäjä ja varoittaa asioista, jotka kielessä ovat sallittuja mutta tehottomia tai virheherkkiä. 
Historia.
Johnson kehitti Lintin tarkistamaan Yacc-ohjelman toimintaa ja Lintistä tuli tärkeä kun Unix-käyttöjärjestelmää siirrettiin 32-bittisille tietokoneille. Tuolloin C-kielestä puuttui tuki funktioiden prototyypeille, jonka vuoksi epäyhteensopivuudet olivat tavallisia virheitä. Varhaisista C-kielen kääntäjistä puuttui useita tarkistuksia, jotka niissä ovat nykyään mukana.
Merkitys.
Lintin tyyppiset työkalut ovat erityisen hyödyllisiä dynaamisesti tyypitettyjen kielien kanssa etenkin kun samaa ohjelmistoa kehittää useita henkilöitä yhtä aikaa. Myös tulkattavat ohjelmointikielet kuten Python ja JavaScript hyötyvät Lintin käytöstä koska näissä ei käytetä käännösvaihetta virheiden havaitsemiseen.
Sami Karppinen

Sami Karppinen -nimisiä henkilöitä ovat:
William Gosse

William Gosse (1842-1881) oli australialainen tutkimusmatkaaja, joka tunnetaan vuoden 1873 matkastaan Keski-Australiaan, jossa hän löysi muun muassa suuren hiekkakivestä koostuvan monoliitin, jonka nimesi Ayers Rockiksi, ja kiveä kutsutaan nykyään Uluruksi.
Ulf Högberg

Ulf Hugo Högberg (21. tammikuuta 1946 Göteborg – 16. toukokuuta 2023 Täby) oli ruotsalainen keskimatkojen juoksija, jonka parhaat vuodet olivat 1960-luvun lopulta 1970-luvun puoliväliin.
Ulf Högberg, göteborgilaisen IK Vikingenin kasvatti, nousi jo nuorten sarjoissa Euroopan huipulle. Hän saavutti pronssimitalin 1 500 metrillä vuoden 1964 nuorten EM-kisoissa Varsovassa edellään Itä-Saksan Jürgen Haase ja Neuvostoliiton Oleg Rajko. Högberg saavutti EM-pronssia myös samalla matkalla kaksi vuotta myöhemmin ensimmäisissä Euroopan sisäratojen kisoissa vuonna 1966 Dortmundissa edellään Iso-Britannian John Whetton ja jälleen Oleg Rajko. 
Högbergin uralla kolmet olympialaisajankohdat menivät alle odotusten, vaikka edellytykset näyttivät hyviltä. Tuloksekkaan vuoden 1967 jälkeen olympiavuosi 1968 näytti hyvältä 22-vuotiaalle juoksijalle, mutta kevään sydänlihastulehdus pilasi kauden, ja Meksikon kesäolympialaiset jäivät väliin. [[Yleisurheilu kesäolympialaisissa 1972|Vuoden 1972 Münchenin kesäolympialaisissa Högberg oli mukana, mutta hän putosi 1500 metrin välierissä. [[Yleisurheilu kesäolympialaisissa 1976|Montrealissa]] neljä vuotta myöhemmin alkueräjuoksussa haitilainen kanssakilpailija kaatui hänen eteensä, jonka seurauksena Högberg putosi jatkosta.
Muissa kansainvälisissä 1970-luvun kisoissa menestys oli hieman parempi. Högberg sijoittui 1 500 metrillä viidenneksi [[Yleisurheilun sisäratojen Euroopan-mestaruuskilpailut 1970|Wienin vuoden 1970 sisäratojen EM-kisoissa]] ja neljänneksi [[Yleisurheilun sisäratojen Euroopan-mestaruuskilpailut 1971|Sofian vuoden 1971 Euroopan sisäratojen mestaruuskilpailuissa]]. [[Yleisurheilun Euroopan-mestaruuskilpailut 1974|Rooman EM-kisoissa 1974]] hän sijoittui tällä matkalla yhdeksänneksi.
Högberg oli Ruotsin mestari 800 metrillä vuonna 1972, 1500 metrillä vuonna 1967, IFK Lidingön joukkueessa hän oli voittamassa 4 × 800 metrin viestiä vuosina 1969, 1971 ja 1972 sekä 4 × 1 500 metrin viestiä vuonna 1967. Sisäratamestaruuskilpailuissa hän oli mestari 800 metrillä vuonna 1969, 1 500 metrillä vuosina 1970 ja 1971 sekä 3 000 metrillä vuonna 1975. 
Ulf Högberg rikkoi [[Dan Waern]]in vuonna 1957 tekemää Ruotsin 1 500 metrin ennätystä kahdesti, ensin vuonna 1967 ajalla 3.37,3 ja sitä parantaen 30. heinäkuuta 1974 Tukholmassa ajalla 3.36,56. Tämä ennätys pysyi Ruotsin ennätyksenä aina vuoteen vuoteen 1985, jolloin [[Johnny Kroon]] rikkoi sen. Samoin hän paransi Waernin vuonna 1957 mailin Ruotsin ennätystä vuonna 1970-luvun alkupuliskolla vuorotellen [[Anders Gärderud]]in kanssa.
Suomi-Ruotsi -maaotteluihin Högberg osallistui neljää kertaa. Parhaaksi saavutukseksi jäi [[Suomi–Ruotsi-maaottelu 1974|vuoden 1974 maaotteluvoitto]] 1 500 metrillä.
Uransa jälkeen Ulf Högberg nimettiin Ruotsin yleisurheilun Stora Grabbariksi #280.
Ulf Högbergin elämä päättyi lyhyen sairastelun jälkeen keväällä 2023 [[ALS-tauti|ALS-taudin]] seurauksena.
Lähteet.
[[Luokka:Ruotsalaiset keskimatkojen juoksijat]]
[[Luokka:Vuonna 1946 syntyneet]]
[[Luokka:Vuonna 2023 kuolleet]]